Publication: Magyar Közlöny
Issue: MK-1998-23 (Year: 1998, Number: 23)
Era: 1990-2004
Section: rendelet módosításáról; 1993. évi XI. törvény a Gépjármű
Paragraph Index: 156

5. Cikk A programok kezelése A jelen Megállapodás értelmében a Bank által finanszírozott programoknak, valamint az ezek végrehajtására jóváhagyott szerződéseknek — a költségvetést érintő, vámés egyéb, ezekre vonatkozó ügyek tekintetében — nem kevésbé kedvező elbánásban kell részesülniük, mint amelyeket Magyarország nyújt bármely nemzetközi pénzügyi intézmény által finanszírozott programnak vagy szerződésnek, vagy nyújtott az ilyen ügyek tekintetében bármely kétoldalú egyezmény vagy a nemzeti törvényhozás alapján, amelyik ezek közül a legkedvezőbb. Magyarország minden egyes programra nézve teljes körű és állandó védelmet és biztosítékot nyújt a kisajátítás és polgári nyugtalanság esetén, amennyiben az szükséges ahhoz, hogy megőrizzék a program azon képességét, hogy az olyan jövedelmet eredményezzen, amelynek a programmal kapcsolatban keletkezett adósságszolgálathoz rendelkezésre kell állnia.

Source: https://magyarkozlony.hu/hivatalos-lapok/0387eb88e659b4f8afea591137ad2d1e5860a5ba/dokumentumok/97e67a6575d966d7b2ad70e80f32efc2ab658995/letoltes